“ตู่” ส่งสัญญาณปรับ “ครม.” ก่อนปีใหม่ เล็งคืนเก้าอี้ “มท.3” ให้ประชาธิปัตย์
“นายก” ส่งสัญญาณปรับ “ครม.” ก่อนปีใหม่ คาดคืนเก้าอี้ “รมช.มหาดไทย” ให้พรรคประชาธิปัตย์
“นายก” ส่งสัญญาณปรับ “ครม.” ก่อนปีใหม่ คาดคืนเก้าอี้ “รมช.มหาดไทย” ให้พรรคประชาธิปัตย์
28 พ.ย. 2565

พล.อ.ประยุทธ์ จันทร์โอชา นายกรัฐมนตรีและรมว.กลาโหม กล่าวถึงการปรับคณะรัฐมนตรี (ครม.) ภายหลังนายจุรินทร์ ลักษณวิศิษฎ์ หัวหน้าพรรคประชาธิปัตย์ (ปชป.) ได้แจ้งมติพรรคเสนอชื่อ นายนริศ ขำนุรักษ์ ส.ส.พัทลุง รับตำแหน่ง รัฐมนตรีช่วยว่าการกระทรวงมหาดไทย แทนนายนิพนธ์ บุญญามณี ให้นายกรัฐมนตรีมานานแล้วแต่ยังไม่มีการปรับ ครม.ว่า “เดี๋ยวปรับก็รู้เอง ผมก็ปรับของผม เมื่อไหร่ก็เมื่อนั้น”
ส่วนจะปรับแค่สัดส่วนพรรคประชาธิปัตย์หรือจะปรับพรรคอื่นด้วยนั้น นายกรัฐมนตรีกล่าวว่า กำลังพิจารณาอยู่ พร้อมตอบคำถามว่าจะเห็นการปรับ ครม.ก่อนปีใหม่หรือไม่ว่า “ก็คงอย่างงั้น ว่างตรงไหนก็ปรับตรงนั้น”
พร้อมปฏิเสธให้ความเห็นกรณีที่พล.อ.ประวิตร วงษ์สุวรรณ รองนายกรัฐมนตรี และหัวหน้าพรรคพลังประชารัฐ (พปชร.) ออกมาระบุว่า พรรครวมไทยสร้างชาติและพรรคพลังประชารัฐเป็นพรรคเดียวกัน